Storja pubblikata fil-ġurnal In-Nazzjoni fis-sena 2000, wasslet biex gurnalist u l-editur tal-ġurnal ta’ dak iż-żmien, jigu mmultati sitt mitt ewro bejniethom. Il-kawża ta’ libell kienet infetħet minn Dr Anġlu Farrugia, dak iż-żmien deputat Laburista kontra l-ġurnalista Dione Borg u Joe Zahra, editur tal-ġurnal In-Nazzjon. Il-każ idur ma’ ittra anonima mibgħuta lill-ġurnal The Malta Independent li ma ġietx ippubblikata minħabba li ma kinitx iffirmata, li iżda kienet irrapportata fi storja fil-ġurnal In-Nazzjon. L-istorja kienet dwar konfoffa biex jitneħħa Dr Alfred Sant, li dak iż-żmien kien mexxej tal-Partit Laburista. Il-kawża nstemgħet fil-qorti ċivili quddiem l-imħallef Lorraine Schembri Orland.